Konfrontasie het “geen invloed” op Oscar se saakOscar Pistorius op die vyfde dag van sy moordverhoor, 7 Maart 2014 Foto: Theana Breugem/Media24/Pool (SAPA) Die hoofspeurder in die Oscar Pistorius-moordverhoor het Dinsdag gesê ŉ beweerde konfrontasie by ŉ nagklub in Johannesburg het geen invloed op die saak nie. “Daar is geen klag gelê nie, so ons ondersoek nie tans enige saak nie,” het Vineshkumar Moonoo gesê. “Dit het geen invloed op sy hofsaak nie.” Volgens Anneliese Burgess, woordvoerder vir die Pistorius-familie, was die atleet by die BBP-afdeling van ŉ nagklub in Sandton toe ŉ man hom genader het en glo op ŉ aggressiewe wyse oor die verhoor uitgevra het. Klik hier om meer te lees. Pistorius word van moord beskuldig nadat hy Reeva Steenkamp op 14 Februarie 2013 in sy huis in Pretoria-Oos deur ŉ geslote toiletdeur doodgeskiet het. Hy staar ook aanklagte wat verband hou met die oortreding van die Vuurwapenwet in die gesig. Die slotbetoë word in Augustus aangehoor. Klik hier om die hooftrekke van die hofverrigtinge gratis op Maroela Media te volg.